
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 158
din 28 august 2014
privind acceptarea de către Municipiul Sighişoara a donaţiei constând în 44 de tablouri, din partea Asociaţiei Localităţilor şi Zonelor Istorice şi de Artă din România -A.L.Z.I.A.R.

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.688/III/04.08.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea - oferta de donaţie, cu nr. 576/28.07.2014, a Asociaţiei Localităţilor şi Zonelor Istorice şi de Artă din România – A.L.Z.I.A.R., reprezentată prin doamna Carmen Maria Ştefănescu, în calitate de secretar general, înregistrată la Municipiul Sighişoara cu nr. 16.483/30.07.2014, prin care face cunoscut faptul că doreşte să doneze Municipiului Sighişoara, lucrările rezultate în urma taberei de creaţie „Instantanee medievale”, lucrări aflate în patrimoniul Asociaţiei Localităţilor şi Zonelor Istorice şi de Artă din România – A.L.Z.I.A.R.;
Văzând prevederile Legii nr. 273/2006 privind finanţele publice locale, cu modificările şi completările ulterioare; 

Ţinând cont de prevederile art. 4 din Legea nr. 213/1998 privind bunurile proprietate publică, cu modificările şi completările ulterioare;

Având în vedere prevederile art. 985 şi ale art. 1011-1033 din Legea nr. 287/2009 privind Codul civil, republicat, cu modificările şi completările ulterioare, cu referire la donaţie;

Luând în considerare şi prevederile art. 121 alin. 3 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora „Donaţiile şi legatele cu sarcini pot fi acceptate numai cu aprobarea consiliului local sau, după caz, a consiliului judeţean, cu votul majorităţii consilierilor locali sau judeţeni, după caz, în funcţie”;


Văzând Raportul de specialitate nr. 16.690/III/04.08.2014 al Serviciului Relaţii Publice, prin care se propune acceptarea de către Municipiul Sighişoara a donaţiei constând în 44 de tablouri din partea Asociaţiei Localităţilor şi Zonelor Istorice şi de Artă din România (A.L.Z.I.A.R.), îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (1), (9), art. 45 (2), art. 115 (1) lit. „b”, art. 121 (3) şi a art. 122 din Legea nr. 215/2001, Legea administraţiei publice locale, republicată, cu completările şi modificările ulterioare,






H O T Ă R Ă Ş T E:

Art. 1. Se acceptă de către Municipiul Sighişoara donaţia constând în 44 de tablouri din partea Asociaţiei Localităţilor şi Zonelor Istorice şi de Artă din România - A.L.Z.I.A.R., lucrări aflate în patrimoniul asociaţiei, reprezentată legal de doamna Carmen Maria Ştefănescu – secretar general, cu sediul în Municipiul Târgovişte, B-dul. Calea Domnească nr. 208. Tablourile a căror donaţie se acceptă sunt prezentate şi menţionate, în anexa nr. 1, care face parte integrantă din prezenta hotărâre.
Art. 2. Contractul de donaţie pentru bunurile mobile prevăzute la art. 1 din prezenta hotărâre, dintre Asociaţia Localităţilor şi Zonelor Istorice şi de Artă din România - A.L.Z.I.A.R., în calitate de donator şi Municipiul Sighişoara, în calitate de donatar, se va încheia în formă autentică la un Birou notarial din Municipiul Sighişoara.
Art. 3. Se împuterniceşte Primarul Municipiului Sighişoara, domnul Ioan-Dorin Dăneşan, cu semnarea contractului de donaţie, care se va încheia între Asociaţia Localităţilor şi Zonelor Istorice şi de Artă din România - A.L.Z.I.A.R., în calitate de donator şi Municipiul Sighişoara, în calitate de donatar, prevăzut la art. 2 din prezenta hotărâre.
Art. 4. Cheltuielile necesare şi ocazionate cu încheierea contractului de donaţie, dintre Asociaţia Localităţilor şi Zonelor Istorice şi de Artă din România - A.L.Z.I.A.R., în calitate de donator şi Municipiul Sighişoara, în calitate de donatar, vor fi suportate de către Municipiul Sighişoara, din bugetul Municipiului Sighişoara, în baza documentelor justificative.
Art. 5. Ulterior perfectării contractului de donaţie, bunurile mobile prevăzute la art. 1 din prezenta hotărâre, vor fi cuprinse în domeniul privat al Municipiului Sighişoara, urmând ca inventarul bunurilor care alcătuiesc domeniului privat al Municipiului Sighişoara să fie completat corespunzător.
Art. 6. Bunurile mobile prevăzute la art. 1 din prezenta hotărâre, vor fi expuse în Muzeul de Istorie Sighişoara, într-un spaţiu adecvat vizionării.  
Art. 7. Buna întreţinere şi conservare a bunurilor mobile donate şi prevăzute la art. 1 din prezenta hotărâre, sunt în sarcina Muzeului de Istorie Sighişoara.   
Art. 8. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Direcţia Economică, Biroul Logistic şi Aprovizionare Tehnico-Materială, Direcţia Administrarea Patrimoniului, Compartimentul Juridic, Muzeul de Istorie Sighişoara şi Asociaţia Localităţilor şi Zonelor Istorice şi de Artă din România - A.L.Z.I.A.R.
 Art. 9. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Serviciul Relaţii Publice;

  1 ex. Direcţia Economică;

  1 ex. Biroul Logistic şi Aprovizionare Tehnico-Materială;

  1 ex. Direcţia Administrarea Patrimoniului;

  1 ex. Compartimentul Juridic;

  1 ex. Muzeul de Istorie Sighişoara;

  1 ex. Asociaţia Localităţilor şi Zonelor Istorice şi de Artă din România - A.L.Z.I.A.R.

13 ex. 
A.F./G.V.
